《感事》
明代·胡应麟

九折曾闻蜀道难，绨袍谁恋故人寒。长镵杜甫朝朝斸，短铗冯驩夜夜弹。

垂首乾坤皮骨尽，侧身湖海鬓毛残。天风习习扶摇近，会向南溟刷羽翰。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。